**รายงานการประชุมสภาองค์การบริหารส่วนตำบลขามสะแกแสง**

# สมัยประชุมสามัญ สมัยที่ ๓ ประจำปี พ.ศ. ๒๕๕๘

**ครั้งที่ ๑**

**วันที่ ๑๔เดือน สิงหาคม พ.ศ. ๒๕๕๘เวลา ๐๙.๓๐ น.**

**ณ อาคารศูนย์พัฒนาคุณภาพชีวิตและส่งเสริมอาชีพผู้สูงอายุองค์การบริหารส่วนตำบลขามสะแกแสง**

**------------------------------**

**1. ผู้มาประชุม 30 คน 2. ผู้ขาดประชุม - คน 3. ผู้ลาประชุม 1 คน**

**4. ผู้เข้าร่วมประชุม 12 คน 5. ผู้เข้าร่วมรับฟังการประชุม - คน**

**1. ผู้มาประชุม**

1. นายปั่น ฝ่ายกลาง ประธานสภาฯ

2. นายสมหมาย เวสันเทียะ รองประธานสภาฯ

3. นายนาค พลัดกลาง สมาชิกสภา อบต. หมู่ที่ 1

4. นายช้อย หันสันเทียะ สมาชิกสภา อบต. หมู่ที่ 1

5. นางจวง ฝ่ายกลาง สมาชิกสภา อบต. หมู่ที่ 2

6. นายสงบ เปลื้องกลาง สมาชิกสภา อบต. หมู่ที่ 3

7. นายสมชาติ เกิดกลาง สมาชิกสภา อบต. หมู่ที่ 3

8. นายพิมพ์ ดวงกลาง สมาชิกสภา อบต. หมู่ที่ 4

9. นางละเอียด ขอนบกลาง สมาชิกสภา อบต. หมู่ที่ 5

10. นายสว่าง กลีบกลาง สมาชิกสภา อบต. หมู่ที่ 5

11. นายฮิน จงย่อกลาง สมาชิกสภา อบต. หมู่ที่ 6

12. นายเฉลิม หวังหมู่กลาง สมาชิกสภา อบต. หมู่ที่ 6

13. นายแย้ม ชอบมะลัง สมาชิกสภา อบต. หมู่ที่ 7

14. นายประเทือง แจ้งโรจน์ สมาชิกสภา อบต. หมู่ที่ 7

15. นายถนอมศักดิ์ สมานมิตร สมาชิกสภา อบต. หมู่ที่ 8

16. นายมานพ แสพลกรัง สมาชิกสภา อบต. หมู่ที่ 8

17. นายหม่าว อ่ำกลาง สมาชิกสภา อบต. หมู่ที่ 9

18. นายสมบูรณ์ มุ่งเขตกลาง สมาชิกสภา อบต. หมู่ที่ 9

19. นางเสงี่ยม หวังกลุ่มกลาง สมาชิกสภา อบต. หมู่ที่ 10

20. นางหวอง หวังกลุ่มกลาง สมาชิกสภา อบต. หมู่ที่ 10

21. นายอนันต์ กึ่งกลาง สมาชิกสภา อบต. หมู่ที่ 11

22. นายมานะ เอกกลาง สมาชิกสภา อบต. หมู่ที่ 11

23. นางฉลวย หวังฟังกลาง สมาชิกสภา อบต. หมู่ที่ 12

24. นางพนอ กองเงินกลาง สมาชิกสภา อบต. หมู่ที่ 12

25. นายสำอาง มุ่งเมืองกลาง สมาชิกสภา อบต. หมู่ที่ 13

๒6. นายแขนง มุ่งแฝงกลาง สมาชิกสภา อบต. หมู่ที่ 13

27. นายสังคม โทนหงส์ษา สมาชิกสภา อบต. หมู่ที่ 14

28. นางรุ่งนภา จังหวัดกลาง สมาชิกสภา อบต. หมู่ที่ 14

29. นายวิวัฒน์ มุ่งร่มกลาง สมาชิกสภา อบต. หมู่ที่ 15

30. นายภัย เพียงขุนทด สมาชิกสภา อบต. หมู่ที่ 15

**2. ผู้ขาดประชุม**

- ไม่มี -

**3. ผู้ลาประชุม**

1. นางสาวพรพนารัช พงศ์เกสรินทร์ ตำแหน่ง เลขานุการสภา

**4. ผู้เข้าร่วมประชุม**

1. นางดอกไม้ พากลาง ตำแหน่ง นายก อบต.ขามสะแกแสง

2. นายตุลชัย ดังกลาง ตำแหน่ง รองนายก อบต.ขามสะแกแสง

3. นายกฤษฎิ์ ใจทน ตำแหน่ง รองนายก อบต.ขามสะแกแสง

4. นางศิริลักษณ์ เหล็กคงสันเทียะ ตำแหน่ง เลขานุการนายก อบต.

5. นางสาวขวัญจิต นิฤมล ตำแหน่ง ผู้อำนวยการกองคลัง

6. นางสาววิไลวรรณ เหล็กคงสันเทียะ ตำแหน่ง รองปลัด อบต.

7. นายชานนท์ กกสันเทียะ ตำแหน่ง หัวหน้าสำนักงานปลัด อบต.

8. นายปัณณทัต นอขุนทด ตำแหน่ง หัวหน้าส่วนโยธา

9. นายวรกมล ดวงพลอ่อน ตำแหน่ง หัวหน้าส่วนการศึกษา ศาสนาและวัฒนธรรม

10.นางวรพร อาชาไนย ตำแหน่ง เจ้าหน้าที่วิเคราะห์นโยบายและแผน

11.นายนุกูล เหลาสา ตำแหน่ง ผู้ช่วยเจ้าหน้าที่วิเคราะห์นโยบายและแผน

12.นางสาวกลิ่นราตรี น้อยลา ตำแหน่ง ผู้ช่วยเจ้าหน้าที่ธุรการ

**5. ผู้เข้าร่วมรับฟังการประชุม - คน**

- ไม่มี -

**เริ่มประชุมเวลา ๐๙.๓๐ น.**เมื่อสมาชิกสภาฯมาครบองค์ประชุมแล้วหัวหน้าสำนักงานปลัด อบต.เป็นฟผเลขานุการสภาชั่วคราวกล่าวเชิญประธานสภาฯจุดเทียนธูปบูชาพระรัตนตรัยเสร็จแล้วประธานสภาฯดำเนินการประชุมตามระเบียบวาระต่อไป

-  **การเลือกเลขานุการสภาองค์การบริหารส่วนตำบลขามสะแกแสง  (ชั่วคราว)**

**ประธานสภา อบต.**    เนื่องจาก นางสาวพรพนารัช  พงศ์เกสรินทร์   เลขานุการสภา  ได้ขอลาประชุม  เนื่องจากมารดาป่วยจะต้องไปรักษาโดยด่วน  จึงไม่สามารถเข้าร่วมประชุมได้ในวันนี้  และตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ.2547  แก้ไขเพิ่มเติมถึง  (ฉบับที่  2)  พ.ศ.2554  ข้อ  19  วรรคสอง  ได้กำหนดดังนี้  ในการประชุมสภาท้องถิ่นครั้งใด  ถ้าไม่มีเลขานุการสภาท้องถิ่น  หรือมีแต่ไม่อยู่หรืออยู่แต่ไม่สามารถปฏิบัติหน้าที่ได้หรือไม่ยอมปฏิบัติหน้าที่  ให้สภาท้องถิ่นเลือกสมาชิกท้องถิ่นหรือข้าราชการหรือพนักงานขององค์กรปกครองส่วนท้องถิ่นนั้นคนหนึ่งเป็นผู้ปฏิบัติหน้าที่เฉพาะในการประชุมคราวนั้น  โดยให้นำความในข้อ  13  และข้อ  26  วรรคสองมาใช้บังคับโดยอนุโลม  เว้นแต่การลงคะแนนเลือกให้กระทำด้วยวิธีการยกมือ

/ดังนั้น...

  ดังนั้น  จึงจำเป็นที่จะต้องดำเนินการเลือกเลขานุการสภา  อบต.ขามสะแกแสง  ชั่วคราวก่อนที่จะดำเนินการประชุม

ดังนั้น  จึงขอให้สมาชิกสภายกมือเสนอชื่อผู้ที่สมควรที่จะปฏิบัติหน้าที่เลขานุการสภาชั่วคราว  พร้อมทั้ง  ผู้รับรอง  ๒  คน  เชิญเสนอได้ครับ

**นายหม่าวฯ**     เรียนท่านประธานที่เคารพ  ผมนายหม่าว  อ่ำกลาง  สมาชิก  อบต.  หมู่ที่  ๙  ขอเสนอ  นายชานนท์  กกสันเทียะ  ตำแหน่ง  หัวหน้าสำนักงานปลัด  เป็นเลขานุการสภา  อบต.  ชั่วคราว

  ผู้รับรอง  ๒  คน  คือ  ๑.  นางเสงี่ยม  หวังกลุ่มกลาง  ส.อบต.หมู่ที่  ๑๐

             ๒.  นางหวอง  หวังกลุ่มกลาง   ส.อบต.หมู่ที่  ๑๐

**ประธานสภา อบต.**      มีสมาชิกท่านใดจะเสนออีกหรือไม่  ถ้ามีขอให้ยกมือเสนอได้................  ถ้าไม่มีให้ถือว่าผู้ถูกเสนอชื่อได้รับเลือกเป็นเลขานุการสภา  อบต.ขามสะแกแสงชั่วคราว

**มติที่ประชุม**               เลือกนายชานนท์  กกสันเทียะ  เป็นเลขานุการสภา  อบต.ขามสะแกแสงชั่วคราว

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

- ในระเบียบวาระนี้มีเรื่องที่จะแจ้งให้ที่ประชุมทราบดังนี้

๑. ขอขอบคุณท่านนายก คณะผู้บริหาร สมาชิกสภา พนักงานส่วนตำบลและเจ้าหน้าที่ขององค์การบริหารส่วนตำบลขามสะแกแสงทุกท่านร่วมประชุมครั้งนี้โดยพร้อมเพรียงกัน

๒.ประกาศสภาองค์การบริหารส่วนตำบลขามสะแกแสง เรื่อง เรียกประชุมสภา อบต.ขามสะแกแสง สมัยสามัญ สมัยที่ ๓ ประจำปี พ.ศ.255๘ มีกำหนด 15 วัน ตั้งแต่วันที่ 1๔–2๘สิงหาคม 255๘ ณ อาคารส่งเสริมและพัฒนาอาชีพผู้สูงอายุจึงประกาศให้ทราบโดยทั่วกัน ประกาศ ณ วันที่ 7สิงหาคม 2558

3. ตามที่สภา อบต. ขามสะแกแสง ได้มีมติเห็นชอบร่างแผนพัฒนาสามปี (พ.ศ. 255๙-256๑) ในคราวประชุมสภา อบต. สมัยสามัญ สมัยที่ 2 ประจำปี พ.ศ. 255๘ ครั้งที่ 1/255๘ เมื่อวันที่ ๒๖ มิถุนายน พ.ศ. 255๘ บัดนี้ นายก อบต. ขามสะแกแสง ได้ประกาศใช้แผนพัฒนาสามปี (พ.ศ. 255๙-256๑) แล้ว เมื่อวันที่ 30 มิถุนายน พ.ศ. 255๘ และได้ส่งแผนพัฒนาสามปี (พ.ศ. 255๙-256๑) ให้แก่หน่วยงานต่างๆ ที่เกี่ยวข้อง ได้แก่ ส่วนราชการต่างๆ องค์การบริหารส่วนจังหวัด อำเภอ กำนัน/ผู้ใหญ่บ้านทุกหมู่บ้าน เพื่อปิดประกาศ ประชาสัมพันธ์ให้ประชาชนและผู้ที่สนใจทราบเรียบร้อยแล้ว

**ที่ประชุม รับทราบ**

/ระเบียบวาระที่ ๒…

**ระเบียบวาระที่ ๒ เรื่องการรับรองรายงานการประชุมสภาองค์การบริหารส่วนตำบล สมัยสามัญ สมัยที่ 2ประจำปี พ.ศ.2558 ครั้งที่ 1 เมื่อวันที่ 26 มิถุนายน พ.ศ.2558**

สำหรับรายงานการประชุมสภาองค์การบริหารส่วนตำบลขามสะแกแสงในคราวประชุมสมัยสามัญสมัยที่ ๒ ประจำปีพ.ศ.2558 ครั้งที่ ๑ เมื่อวันที่ ๒6 มิถุนายน 2558ครั้งที่แล้ว ซึ่งคณะกรรมการตรวจรายงานการประชุมได้มีการตรวจสอบความถูกต้อง จึงได้เสนอต่อที่ประชุมสภาฯ ได้ตรวจสอบความถูกต้องอีกครั้งหนึ่งเพื่อรับรอง หากท่านใดที่จะขอแก้ไข เปลี่ยนแปลง หรือเพิ่มเติม ข้อความใด ให้เสนอได้ เพื่อจักให้ท่านเลขานุการสภาฯ ได้แก้ไขให้เกิดความถูกต้องต่อไป ขอให้ยกมือขึ้น........ หากไม่มีท่านใดเสนอต่อไปจะเป็นการขอมติที่ประชุม “สมาชิกท่านใดเห็นสมควรรับรองรายงานการประชุมครั้งที่แล้ว ขอให้ยกมือขึ้น”

**มติที่ประชุม รับรอง 29 เสียง ไม่รับรอง - เสียง งดออกเสียง 1 เสียง**

**ระเบียบวาระที่ ๓ กระทู้ถาม**

**-ไม่มี**

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**-ไม่มี**

**ระเบียบวาระที่ ๕ เรื่องที่เสนอใหม่**

**- เรื่องการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕๕๙ วาระที่หนึ่ง**

**ประธานสภาฯ** ในระเบียบวาระนี้ นายก อบต.ขามสะแกแสง ได้เสนอขอรับหลักการร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๕๙เพื่อให้สภาองค์การบริหารส่วนตำบลพิจารณา

ขอให้เลขานุการสภาฯ (ชั่วคราว) ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ(ชั่วคราว)** ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ ๖) พ.ศ. ๒๕๕๒

มาตรา ๘๗  กำหนดว่า งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบล ให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่โดยนายกองค์การบริหารส่วนตำบลตามระเบียบและวิธีการที่กระทรวงมหาดไทยกำหนด

ถ้าในระหว่างปีงบประมาณใดรายจ่ายซึ่งกำหนดไว้ในงบประมาณไม่พอใช้จ่ายประจำปีนั้นหรือมีความจำเป็นต้องตั้งรายจ่ายขึ้นใหม่ระหว่างปีงบประมาณ ให้จัดทำข้อบัญญัติงบประมาณรายจ่ายเพิ่มเติม

/เมื่อสภา…

เมื่อสภาองค์การบริหารส่วนตำบลเห็นชอบด้วยกับร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติมแล้ว ให้เสนอนายอำเภอเพื่อขออนุมัติ และให้นายอำเภอพิจารณาให้แล้วเสร็จภายในสิบห้าวันนับแต่วันที่ได้รับร่างข้อบัญญัติดังกล่าว

ถ้านายอำเภอไม่อนุมัติต้องแจ้งเหตุผลและส่งคืนให้สภาองค์การบริหารส่วนตำบล เพื่อพิจารณาทบทวนร่างข้อบัญญัตินั้นใหม่ หากพ้นกำหนดเวลาดังกล่าวแล้วนายอำเภอพิจารณาไม่แล้วเสร็จ ให้ถือว่านายอำเภออนุมัติร่างข้อบัญญัติดังกล่าว

ในกรณีที่สภาองค์การบริหารส่วนตำบลมีมติยืนยันตามร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณร่ายจ่ายเพิ่มเติม ให้นายอำเภอส่งร่างข้อบัญญัตินั้นไปยังผู้ว่าราชการจังหวัดภายในกำหนดเวลาสิบห้าวันนับแต่วันที่สภาองค์การบริหารส่วนตำบลแจ้งมติยืนยันเพื่อให้ผู้ว่าราชการจังหวัดพิจารณาภายในสิบห้าวัน ถ้าผู้ว่าราชการจังหวัดเห็นชอบด้วยกับร่างข้อบัญญัตินั้น ให้ผู้ว่าราชการจังหวัดส่งไปยังนายอำเภอเพื่อลงชื่ออนุมัติ ถ้าผู้ว่าราชการจังหวัดไม่เห็นชอบด้วยกับร่างข้อบัญญัตินั้นให้ร่างข้อบัญญัตินั้นเป็นอันตกไป หากพ้นกำหนดเวลาดังกล่าวแล้วยังพิจารณาไม่แล้วเสร็จ ให้ถือว่าผู้ว่าราชการจังหวัดเห็นชอบด้วยกับร่างข้อบัญญัตินั้น

ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สภาองค์การบริหารส่วนตำบลต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น เมื่อพ้นกำหนดเวลาดังกล่าวแล้ว ถ้าสภาองค์การบริหารส่วนตำบลพิจารณาไม่แล้วเสร็จให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอและให้ดำเนินการตามวรรคสามต่อไป

ถ้าข้อบัญญัติงบประมาณรายจ่ายประจำปีออกไม่ทันปีงบประมาณใหม่ ให้ใช้ข้อบัญญัติงบประมาณรายจ่ายประจำปีในปีงบประมาณที่แล้วไปพลางก่อน

ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สมาชิกสภาองค์การบริหารส่วนตำบลจะแปรญัตติเพิ่มเติมรายการหรือจำนวนในรายการมิได้ แต่อาจแปรญัตติได้ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ต้นเงินกู้ ดอกเบี้ยเงินกู้ หรือเงินที่กำหนดให้จ่ายตามกฎหมาย และในการพิจารณาของสภาองค์การบริหารส่วนตำบล การเสนอ การแปรญัตติ หรือการกระทำด้วยประการใดๆ ที่มีผลให้สมาชิกสภาองค์การบริหารส่วนตำบลมีส่วนไม่ว่าโดยทางตรงหรือโดยอ้อมในการใช้งบประมาณรายจ่ายจะกระทำมิได้

และตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 หมวด 3 ญัตติข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้

/ในการ…

ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานสภาที่ประชุมเป็นประธานคณะกรรมการแปรญัตติ

ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

ข้อ 47 ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให่คณะกรรมการสภาท้องถิ่นพิจารณาก่อนรับหลักการก็ได้

**ประธานสภาฯ** ด้วยนายก อบต. ขามสะแกแสง (นางดอกไม้ พากลาง) ได้เสนอร่างข้อบัญญัติ องค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. 255๙ เพื่อให้ที่ประชุมสภาฯ ได้พิจารณารับหลักการในวาระที่ ๑ ดังนั้น จึงขอเชิญท่านนายก อบต. ได้เสนอญัตติร่างข้อบัญญัติงบประมาณรายจ่ายประจำปีงบประมาณ พ.ศ. 255๙ พร้อมได้แถลงงบประมาณประกอบร่างข้อบัญญัติงบประมาณ พร้อมหลักการและเหตุผลให้ที่ประชุมได้รับทราบขอเชิญท่านนายก อบต. ได้ชี้แจง

**นายก อบต.**  เรียน ท่านประธานสภาที่เคารพ สภาชิกสภา และผู้เข้าร่วมประชุมทุกท่าน ดิฉันขอแถลงงบประมาณพร้อมหลักการและเหตุผลประกอบร่างข้อบัญญัติ อบต. เรื่อง งบประมาณรายจ่ายประจำปีงบประมาณ พ.ศ. 255๙ ต่อที่ประชุมสภา อบต .ขามสะแกแสง ดังนี้

**หลักการ** ด้วย อบต .ขามสะแกแสง ได้จัดทำร่างข้อบัญญัติ อบต. เรื่อง งบประมาณรายจ่ายประจำปีงบประมาณ พ.ศ. 255๙ โดยมีรายละเอียดดังนี้

**1. ประมาณการรายรับ** รวมทั้งสิ้น 24,711,000 บาท แยกเป็น

1.1 ตั้งงบประมาณจากเงินรายได้ จำนวน 16,061,000 บาท

1.2 ตั้งงบประมาณจากเงินอุดหนุนทั่วไป จำนวน 8,650,000 บาท

**2. ประมาณการรายจ่าย** รวมทั้งสิ้น 24,711,000 บาท แยกเป็น

**ก. รายจ่ายตามหน่วยงาน** ได้แก่

1) สำนักงานปลัด อบต. ตั้งไว้11,822,360 บาท

2) กองคลัง ตั้งไว้2,004,580 บาท

3) ส่วนโยธา ตั้งไว้5,041,690 บาท

4) ส่วนการศึกษา ศาสนาและวัฒนธรรม ตั้งไว้4,947,390 บาท

5) งบกลาง (สำนักงานปลัด) ตั้งไว้ 894,980 บาท

/**ข. รายจ่าย**...

**ข. รายจ่ายตามแผนงาน** ได้แก่

**1) ด้านบริหารทั่วไป** แยกเป็น

(1) แผนงานบริหารงานทั่วไป ตั้งไว้ 12,198,520 บาท (2) แผนงานรักษาความสงบภายใน ตั้งไว้ 491,200 บาท

**2) ด้านบริการชุมชนและสังคม** แยกเป็น

(1) แผนงานการศึกษา ตั้งไว้ 4,322,390 บาท (2) แผนงานสาธารณสุข ตั้งไว้ 539,370 บาท (3) แผนงานสังคมสงเคราะห์ ตั้งไว้ 120,000 บาท (4) แผนงานเคหะและชุมชน ตั้งไว้ 5,041,690 บาท (5) แผนงานสร้างความเข้มแข็งของชุมชน ตั้งไว้ 377,500 บาท (6) แผนงานการศาสนา วัฒนธรรมและนันทนาการ ตั้งไว้ 625,000 บาท

**3) ด้านการเศรษฐกิจ** แยกเป็น

(1) แผนงานการเกษตร ตั้งไว้ 100,350 บาท **4) ด้านการดำเนินการอื่น** แยกเป็น

(1) แผนงานงบกลาง ตั้งไว้ 894,980 บาท

**เหตุผล** เพื่อให้การดำเนินการเป็นไปตามนโยบายของคณะผู้บริหาร ที่ได้วางแผนไว้ตามแผนพัฒนาองค์การบริหารส่วนตำบล ตลอดปีงบประมาณ พ.ศ. ๒๕๕๙ จึงขอเสนอร่างข้อบัญญัติองค์การบริหารส่วนตำบลขามสะแกแสง เรื่อง งบประมาณรายจ่ายประจำปีงบประมาณ พ.ศ. ๒๕๕๙ เพื่อให้สมาชิกสภาองค์การบริหารส่วนตำบลขามสะแกแสง พิจารณาเห็นชอบต่อไป

สำหรับรายละเอียดต่างๆ ตามร่างข้อบัญญัติงบประมาณรายจ่ายประจำปีงบประมาณจะมอบหมายให้รองปลัด อบต. เป็นผู้ชี้แจง

**ประธานสภาฯ** ขอเชิญรองปลัด อบต. ขามสะแกแสง ได้ชี้แจงรายละเอียดเพิ่มเติม

**รองปลัด อบต**. ได้อ่านรายละเอียดในร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๕8

(ตามเอกสารที่ แจกให้ในที่ประชุม)

**ประธานสภาฯ** ตามที่ท่านนายก อบต.และรองปลัด อบต. ได้ชี้แจงรายละเอียดร่างข้อบัญญัติงบประมาณรายจ่ายประจำปีงบประมาณ พ.ศ.255๙ ให้ที่ประชุมทราบแล้วนั้น มีสมาชิกท่านใดจะอภิปราย เพื่อซักถามหรือเสนอแนะเกี่ยวกับร่างข้อบัญญัติดังกล่าวให้อภิปรายหรือเสนอได้

(เปิดโอกาสให้สมาชิกสภาได้อภิปรายหรือซักถามจนหมดข้อสงสัยและให้ฝ่ายบริหารหรือมอบหมายเจ้าหน้าที่งบประมาณชี้แจงตอบข้ออภิปรายหรือข้อสงสัยของสมาชิกสภาฯ)

**ส.อบต. หมู่ที่ 3** กระผม ชื่อ นายสงบ เปลื้องกลาง สมาชิกสภา อบต. หมู่ที่ 3

ตามที่คณะผู้บริหารได้จัดทำร่างข้อบัญญัติงบประมาณรายจ่ายประจำปีงบประมาณ พ.ศ.2559 ครอบคลุมทุกส่วนเข้าสู่สภา อบต. โดยผมได้ตรวจสอบดูแล้วเป็นการจัดทำร่างข้อบัญญัติงบประมาณเหมือนเช่นทุกปี ผมจึงขอให้ท่านสมาชิกทุกท่านร่วมกันพิจารณาว่างบประมาณที่ตั้งไว้มากเกินไปหรือน้อยเกินไป เพื่อให้เกิดประโยชน์แก่ประชาขนในหมู่บ้านของทุกท่าน

**/ประธานสภาฯ**...

**ประธานสภาฯ** มีสมาชิกท่านใดจะอภิปรายอีกหรือไม่ ถ้ามีขอให้ยกมือขึ้น เมื่อไม่มีสมาชิกท่านใดจะขออภิปรายหรือข้อเสนอแล้ว ต่อไปจะเป็นการขอมติที่ประชุมในวาระที่หนึ่ง คือ รับหลักการของร่างข้อบัญญัติ อบต. เรื่อง งบประมาณรายจ่ายประจำปีงบประมาณ พ.ศ. 255๙ ว่า “สมาชิกท่านใดเห็นสมควรรับหลักการของร่างข้อบัญญัติงบประมาณรายจ่ายประจำปีงบประมาณ พ.ศ.255๙ ตามที่ท่านนายก อบต. ขามสะแกแสงเสนอ ขอให้ยกมือขึ้น”

**มติที่ประชุม รับหลักการ 29 เสียงไม่รับหลักการ - เสียงงดออกเสียง 1 เสียง**

**ประธานสภาฯ** เมื่อที่ประชุมรับหลักการของร่างข้อบัญญัติดังกล่าวในวาระที่หนึ่งแล้ว ก่อนที่จะได้มีการพิจารณาในวาระที่สอง คือ การขอแปรญัตติ นั้น จะต้องมีการคัดเลือกคณะกรรมการแปรญัตติจำนวนไม่น้อยกว่าสามคนแต่ไม่เกินเจ็ดคน

ขอให้เลขานุการสภาฯชั่วคราว ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ(ชั่วคราว)** ซึ่งตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 หมวด 8 คณะกรรมการสภาท้องถิ่น ข้อ 103 (1) ข้อ 107 ได้บัญญัติโดยสรุปได้ดังนี้

คณะกรรมการแปรญัตติร่างข้อบัญญัติของ อบต. เป็นประเภทคณะกรรมการสามัญประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน วิธีการเลือกคณะกรรมการ คือ ให้สมาชิกสภาท้องถิ่นเสนอชื่อสมาชิกสภาท้องถิ่นที่เห็นสมควรคัดเลือกคณะกรรมการแปรญัตติ และต้องมีสมาชิกสภาท้องถิ่นรับรองไม่น้อยกว่าสองคน กรณีที่ผู้บริหารท้องถิ่นเสนอไม่ต้องมีผู้รับรอง

ดังนั้น เพื่อให้การกำหนดจำนวนคณะกรรมการแปรญัตติเป็นไปด้วยความถูกต้องตามที่กฎหมายกำหนด ขอให้ท่านสมาชิกสภาได้เสนอว่าสมควรตั้งคณะกรรมการแปรญัตติจำนวนกี่คน ระหว่าง 3 ถึง 7 คน เชิญเสนอได้

**ส.อบต. หมู่ที่ 3** กระผม นายสงบ เปลื้องกลาง สมาชิกสภา อบต. หมู่ที่ 3 ขอเสนอว่าคณะกรรมการแปรญัตติสมควรแต่งตั้ง จำนวน 3 คน

สมาชิกสภา อบต. รับรอง 2 คน ได้แก่

1. นายภัย เพียงขุนทด ส.อบต. หมู่ที่ 15

2.นายวิวัฒน์ มุ่งร่มกลาง ส.อบต. หมู่ที่ 15

**ประธานสภาฯ** มีสมาชิกท่านใดจะเสนอเป็นอย่างอื่นอีกหรือไม่ ถ้ามีขอให้ยกมือขึ้น..... หากไม่มีจะถือว่าที่ประชุมเห็นชอบให้มีคณะกรรมการแปรญัตติจำนวน 3 คน ตามที่ประชุมเสนอ

**มติที่ประชุม**  เห็นชอบ

**ประธานสภาฯ** ลำดับต่อไปจะเป็นการเสนอผู้ที่สมควรที่จะได้รับการเลือกเป็นคณะกรรมการแปรญัตติโดยจะคัดเลือกที่ละคน เริ่มจากคนที่ ๑ ขอให้ท่านสมาชิกสภาได้ยกมือขึ้นเสนอบุคคลที่สมควรเลือกเป็นคณะกรรมการแปรญัตติ และขอผู้รับรองด้วย จำนวน ๒ คน

**/สมาชิกสภา...**

**ส.อบต. หมู่ที่ 15** กระผม นายวิวัฒน์ มุ่งร่มกลาง สมาชิกสภา อบต. หมู่ที่ 15 ขอเสนอ นายถนอมศักดิ์ สมานมิตร ส.อบต. หมู่ที่ 8 เป็นคณะกรรมการแปรญัตติ คนที่ ๑

ผู้รับรอง๑. นายหม่าว อ่ำกลาง ส.อบต. หมู่ที่ 9

2. นางฉลวย หวังฟังกลาง ส.อบต. หมู่ที่ 12

**ประธานสภาฯ** มีสมาชิกฯท่านใด จะเสนอผู้ที่สมควรที่จะได้รับเลือกเป็นคณะกรรมการแปรญัตติ คนที่ ๑ อีกหรือไม่ หากไม่มีถือว่าที่ประชุมมีมติเห็นชอบให้ นายถนอมศักดิ์ สมานมิตร ส.อบต. หมู่ที่ 8 เป็นคณะกรรมการแปรญัตติ คนที่ 1

**ที่ประชุม** รับทราบ

**ประธานสภาฯ** ลำดับต่อไปจะเป็นการเสนอผู้ที่สมควรที่จะได้รับการเลือกเป็นคณะกรรมการแปรญัตติ คนที่ ๒ ขอให้ท่านสมาชิกสภาได้ยกมือขึ้นเสนอบุคคลที่สมควรเลือกเป็นคณะกรรมการแปรญัตติ และขอผู้รับรองด้วย จำนวน ๒ คน

**ส.อบต. หมู่ที่ 15** กระผม นายภัย เพียงขุนทด สมาชิกสภา อบต. หมู่ที่ 15 ขอเสนอ นายสงบ เปลื้องกลาง ส.อบต. หมู่ที่ 3 เป็นคณะกรรมการแปรญัตติ คนที่ ๒

ผู้รับรอง๑. นายสมชาติ เกิดกลาง ส.อบต. หมู่ที่ 3

2. นายแขนง มุ่งแฝงกลาง ส.อบต. หมู่ที่ 13

**ประธานสภาฯ** มีสมาชิกฯท่านใด จะเสนอผู้ที่สมควรที่จะได้รับเลือกเป็นคณะกรรมการแปรญัตติ คนที่ ๒ อีกหรือไม่ หากไม่มีถือว่าที่ประชุมมีมติเห็นชอบให้ นายสงบ เปลื้องกลาง ส.อบต. หมู่ที่ 3 เป็นคณะกรรมการแปรญัตติ คนที่ ๒

**ที่ประชุม** รับทราบ

**ประธานสภาฯ** ลำดับต่อไปจะเป็นการเสนอผู้ที่สมควรที่จะได้รับการเลือกเป็นคณะกรรมการแปรญัตติ คนที่ ๓ ขอให้ท่านสมาชิกสภาได้ยกมือขึ้นเสนอบุคคลที่สมควรเลือกเป็นคณะกรรมการแปรญัตติ และขอผู้รับรองด้วย จำนวน ๒ คน

**ส.อบต. หมู่ที่ 13** กระผม นายสำอาง มุ่งเมืองกลาง สมาชิกสภา อบต. หมู่ที่ 13 ขอเสนอนายหม่าว อ่ำกลาง ส.อบต. หมู่ที่ 9 เป็นคณะกรรมการแปรญัตติ คนที่ ๓

ผู้รับรอง๑. นายสว่าง กลีบกลาง ส.อบต. หมู่ที่ 5

2. นางรุ่งนภา จังหวัดกลาง ส.อบต. หมู่ที่ 14

**ประธานสภาฯ** มีสมาชิกฯท่านใด จะเสนอผู้ที่สมควรที่จะได้รับเลือกเป็นคณะกรรมการแปรญัตติ คนที่ ๓ อีกหรือไม่หากไม่มีถือว่าที่ประชุมมีมติเห็นชอบให้ นายหม่าว อ่ำกลาง ส.อบต. หมู่ที่ 9 เป็นคณะกรรมการแปรญัตติ คนที่ ๓

**ที่ประชุม** รับทราบ

**/ประธานสภาฯ...**

**ประธานสภาฯ** มติที่ประชุมเลือกคณะกรรมการแปรญัตติร่างข้อบัญญัติ ดังนี้

1. นายถนอมศักดิ์ สมานมิตร สมาชิกสภา อบต. หมู่ที่ 8

2. นายสงบ เปลื้องกลาง สมาชิกสภา อบต. หมู่ที่ 3

3. นายหม่าว อ่ำกลาง สมาชิกสภา อบต. หมู่ที่ 9

**มติที่ประชุม** เห็นชอบ

**ประธานสภาฯ** เมื่อได้จำนวนของคณะกรรมการแปรญัตติแล้วต่อไปจะเป็นการกำหนดระยะเวลาการเสนอคำแปรญัตติว่าจะกำหนดภายในกี่วัน ซึ่งตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ.2554 ข้อ 45 วรรคสาม บัญญัติไว้โดยสรุปสาระสำคัญ คือ

“ญัตติร่างข้อบัญญัติงบประมาณจะพิจารณาสามวาระรวดเดียวไม่ได้และในการพิจารณาในวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น”

ขอเชิญเลขานุการสภาฯ (ชั่วคราว) ได้ชี้แจง ระเบียบ กฎหมาย และเสนอวัน เวลา ที่จะเสนอคำแปรญัตติเบื้องต้นให้กับสมาชิกสภาได้พิจารณา ต่อไป

**เลขานุการสภาฯ (ชั่วคราว)** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 49 ข้อ 50 ข้อ 59 ข้อ 60 และข้อ 61 ได้บัญญัติโดยสรุปได้ดังนี้

ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวกับการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่างๆ เกี่ยวกับรายงานนั้น

ข้อ 59 การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ

/ข้อ 60...

ข้อ 60 ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ

ข้อ 61 ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใดอย่างหนึ่งดังต่อไปนี้

(1) ดอกเบี้ยและเงินส่งใช้ต้นเงินกู้

(2) รายจ่ายซึ่งเป็นจำนวนเงินที่ต้องจ่ายตามกฎหมาย

ถ้ามีปัญหาว่า รายจ่ายรายการใดมีข้อผูกพันตามวรรคหนึ่งหรือไม่ ให้ประธานสภาท้องถิ่นเป็นผู้วินิจฉัยชี้ขาด

**ประธานสภาฯ** ดังนั้นเพื่อให้การกำหนดจำนวนวันเสนอคำแปรญัตติเป็นไปด้วยความถูกต้องตามที่กฎหมายกำหนด ขอให้ท่านสมาชิกได้เสนอว่าสมควรที่จะกำหนดวันเสนอคำแปรญัตติจำนวนกี่วันเชิญเสนอได้

**ส.อบต, หมู่ที่ 9**กระผม นายสมบูรณ์ มุ่งเขตกลาง สมาชิกสภา อบต. หมู่ที่ 9 ขอเสนอวัน เวลาเสนอคำแปรญัตติ คือ ตั้งแต่มีมติรับหลักการ จนถึงวันที่ 19 สิงหาคม ๒๕๕๘ เวลา 13.00 น.

ผู้รับรอง ๑. นายสว่าง กลีบกลาง ส.อบต. หมู่ที่ 5

2. นายเฉลิม หวังหมู่กลาง ส.อบต. หมู่ที่ 6

**ประธานสภาฯ** มีสมาชิกท่านใดจะเสนอเป็นอย่างอื่นอีกหรือไม่ ถ้ามีขอให้ยกมือขึ้น..... หากไม่มีจะถือว่าที่ประชุมเห็นชอบให้วัน เวลาเสนอคำแปรญัตติ คือ ตั้งแต่มีมติรับหลักการ จนถึง วันที่ 19 สิงหาคม ๒๕๕๘ เวลา 13.00 น. สมาชิกสภาท่านใดเห็นสมควรจะแปรญัตติประเด็นใด ให้ทำหนังสือยื่นต่อประธานคณะกรรมการแปรญัตติโดยสามารถขอรับแบบขอเสนอแปรญัตติได้ที่เลขานุการสภา อบต.

**ที่ประชุม**  รับทราบ

**ประธานสภาฯ** เมื่อได้วันเวลาเสนอคำแปรญัตติแล้วต่อไป จะเป็นการขอให้คณะกรรมการแปรญัตติกำหนด วันประชุม เพื่อให้ผู้เสนอคำแปรญัตติได้ทราบล่วงหน้า ซึ่งตามระเบียบกระทรวงมหาดไทยว่าด้วยข้อบังคับ การประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 113 ข้อ ๑๑๔ และข้อ ๑๑๕ ข้อ 116 บัญญัติไว้โดยสรุปสาระสำคัญ คือ

ข้อ 113 สมาชิกสภาท้องถิ่น ผู้บริหารท้องถิ่น หัวหน้าส่วนราชการประจำขององค์กรปกครองส่วนท้องถิ่น หรือผู้ที่ได้รับอนุญาตจากประธานกรรมการสภาท้องถิ่นมีสิทธิเข้าฟังการประชุมของคณะกรรมการสภาท้องถิ่นได้ เว้นแต่เป็นการประชุมลับ

ในกรณีเป็นการประชุมลับ ผู้มีสิทธิเข้าฟังการประชุมจะต้องเป็นผู้ที่มีส่วนเกี่ยวข้องกับการประชุมซึ่งได้รับอนุญาตจากคณะกรรมการสภาท้องถิ่นนั้นเท่านั้น

/ผู้มีสิทธิ...

ผู้มีสิทธิเข้าไปนั่งฟังการประชุมของคณะกรรมการสภาท้องถิ่นตามวรรคหนึ่งและวรรคสองจะแสดงความเห็นได้เมื่อประธานกรรมการสภาท้องถิ่นอนุญาตหรือขอให้แสดงความคิดเห็น

ข้อ ๑๑๔ บัญญัติว่า “ภายใต้บังคับข้อ ๑๑๓ ผู้เสนอญัตติ หรือผู้บริหารท้องถิ่นมีสิทธิไปชี้แจง แสดงความคิดเห็นต่อคณะกรรมการแปรญัตติได้ตลอดระยะเวลาการพิจารณาญัตตินั้น ส่วนผู้แปรญัตตินั้น มีสิทธิชี้แจงได้เฉพาะที่ได้ขอแปรญัตติไว้”

ข้อ ๑๑๕ บัญญัติว่า “คณะกรรมการสภาท้องถิ่นจะกำหนดนัดประชุมเมื่อใด ให้แจ้งให้ผู้บริหารท้องถิ่น สมาชิกสภาท้องถิ่น ผู้เสนอญัตติ และผู้แปรญัตติทราบล่วงหน้า ไม่น้อยกว่ายี่สิบสี่ชั่วโมงก่อนกำหนดเวลานัดประชุม”

ข้อ 116 หากคณะกรรมการสภาท้องถิ่นดำเนินการไม่แล้วเสร็จภายในเวลาที่สภาท้องถิ่นกำหนดให้ประธานกรรมการรายงานต่อประธานสภาท้องถิ่นโดยด่วน

ในกรณีตามวรรคหนึ่ง ถ้าอยู่ในสมัยประชุม ให้ประธานสภาท้องถิ่นเสนอต่อที่ประชุมสภาท้องถิ่นเพื่อลงมติให้ขยายเวลาที่ได้กำหนดไว้ หรือให้ดำเนินการตามที่สภาท้องถิ่นเห็นสมควร แต่ถ้าอยู่นอกสมัยประชุมและคณะกรรมการสภาท้องถิ่นมีอำนาจประชุมนอกสมัยประชุมได้ตามข้อ 111 วรรคหนึ่ง ให้ประธานสภาท้องถิ่นมีอำนาจอนุญาตขยายเวลาที่กำหนดไว้ได้ตามที่เห็นสมควร แล้วรายงานให้สภาท้องถิ่นทราบในการประชุมสภาท้องถิ่นสมัยต่อไป

**ประธานสภาฯ** ดังนั้น เพื่อให้การกำหนดระยะเวลาพิจารณาคำแปรญัตติร่างข้อบัญญัติให้แล้วเสร็จเป็นไปด้วยความถูกต้องตามที่กฎหมายกำหนด ขอให้ท่านสมาชิกเสนอว่าสมควรที่จะกำหนดวันพิจารณาคำแปรญัตติร่างบัญญัติให้แล้วเสร็จภายในวันที่เท่าไร

**ส.อบต, หมู่ที่ 10** ดิฉัน นางเสงี่ยม หวังกลุ่มกลาง สมาชิกสภา อบต. หมู่ที่ 10 ขอเสนอกำหนดวันพิจารณาคำแปรญัตติให้แล้วเสร็จภายในวันที่ 21 สิงหาคม พ.ศ.2558

ผู้รับรอง ๑. นางรุ่งนภา จังหวัดกลาง ส.อบต. หมู่ที่ 14

2. นายนาค พลัดกลาง ส.อบต. หมู่ที่ 1

**ประธานสภาฯ** มีสมาชิกท่านใดจะเสนอเป็นอย่างอื่นอีกหรือไม่ ถ้ามีขอให้ยกมือขึ้น หากไม่มีจะถือว่าที่ประชุมเห็นชอบให้กำหนดวันพิจารณาคำแปรญัตติร่างข้อบัญญัติให้แล้วเสร็จภายในวันที่ 21 สิงหาคม พ.ศ.2558

**มติที่ประชุม** เห็นชอบ

**ประธานสภาฯ** ดังนั้น จึงขอให้คณะกรรมการแปรญัตติแจ้งวันเวลา ประชุมให้ที่ประชุมทราบ เพื่อจะได้ให้ผู้เสนอญัตติและผู้แปรญัตติได้ทราบและเตรียมการได้ทัน เมื่อมีความประสงค์จะชี้แจงต่อคณะกรรมการแปรญัตติ

ขอเชิญเลขานุการสภาฯ(ชั่วคราว) ได้ชี้แจง และกำหนด วัน เวลา ที่จะประชุมกรรมการแปรญัตติเบื้องต้นให้กับคณะกรรมการแปรญัตติได้พิจารณา ต่อไป

**/เลขานุการสภา**...

**เลขานุการสภาฯ(ชั่วคราว)** ตามระเบียบกระทรวงมหาดไทยว่าด้วยข้อบังคับ การประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ ๑๑๕ บัญญัติไว้โดยสรุปสาระสำคัญ คือคณะกรรมการสภาท้องถิ่นจะกำหนดนัดประชุมเมื่อใด ให้แจ้งให้ผู้บริหารท้องถิ่น สมาชิกสภาท้องถิ่น ผู้เสนอญัตติ และผู้แปรญัตติทราบล่วงหน้า ไม่น้อยกว่ายี่สิบสี่ชั่วโมงก่อนกำหนดเวลานัดประชุม”

ดังนั้น จึงขอให้คณะกรรมการแปรญัตติแจ้งวันเวลา ประชุมให้ที่ประชุมทราบ เพื่อจะได้ให้ผู้เสนอญัตติและผู้แปรญัตติได้ทราบและเตรียมการได้ทัน เมื่อมีความประสงค์จะชี้แจงต่อคณะกรรมการแปรญัตติ

**ประธานสภาฯ** เนื่องจากวันนี้เป็นการประชุมการเสนอพิจารณาร่างข้อบัญญัติงบประมาณรายจ่ายประจำปี พ.ศ. ๒๕๕๘ จะเป็นการนำเสนอรายละเอียดที่ครบถ้วน และเลือกคณะกรรมการแปรญัตติ ทำให้เวลาล่วงเลยมา ๑๒.๓๐ น. กระผมจึงขอพักการประชุม เป็นเวลา๑ ชั่วโมง โดยกำหนดขอเริ่มประชุมใหม่เวลา ๑๓.๓๐ น.

**เริ่มประชุม ภาคบ่าย เวลา ๑๓.๓๐ น.** เมื่อสมาชิกสภาฯมาครบองค์ประชุมแล้วเลขานุการสภาฯ (ชั่วคราว)กล่าวเชิญประธานสภาฯดำเนินการประชุมต่อไป

**ประธานสภาฯ** เมื่อคณะกรรมการแปรญัตติ ได้เลือกประธานกรรมการและเลขานุการและปรึกษาหารือกัน ว่าจะประชุมคณะกรรมการแปรญัตติในวันใด เพื่อที่จะแจ้งให้ที่ประชุมได้รับทราบต่อไป

**คณะกรรมการแปรญัตติ** กระผมนายสงบ เปลื้องกลางประธานกรรมการแปรญัตติ ได้ปรึกษาหารือกันแล้ว

มีความเห็นจะประชุมในวันที่ 21 สิงหาคม ๒๕๕๘ เวลา 09.30 น. ณ อาคารศูนย์พัฒนาคุณภาพชีวิตและส่งเสริมอาชีพผู้สูงอายุ องค์การบริหารส่วนตำบลขามสะแกแสงจึงขอแจ้งให้ที่ประชุมสภา อบต. ได้รับทราบ และขอเชิญท่านที่ประสงค์จะเข้าร่วมประชุมได้ เข้าร่วมประชุมตามวัน เวลา และสถานที่ดังกล่าว

**ที่ประชุม** รับทราบ

**ระเบียบวาระที่ 6 เรื่องอื่นๆ (ถ้ามี)**

**6.1 เรื่อง การขออนุมัติให้กู้ยืมเงินทุนของกลุ่มอาชีพเกษตรกรตามโครงการเศรษฐกิจชุมชน**

**หัวหน้า สป.** สืบเนื่องมาจากระเบียบการอนุมัติกู้ยืมเงินตามโครงการเศรษฐกิจชุมชนหรือเงิน หมู่บ้านละ 100,000 บาท นั้น กระทรวงมหาดไทยได้เปลี่ยนแปลงระเบียบใหม่ โดยให้คณะกรรมการบริหารเงินทุนเศรษฐกิจชุมชนเป็นผู้อนุมัติเงินกู้ยืม โดยมีหลักเกณฑ์ ดังนี้

การดำเนินการพิจารณาอนุมัติให้กู้ยืมเงินทุนของกลุ่มอาชีพหรือกลุ่มเกษตรกรมีขั้นตอนดังนี้

/(๑) กลุ่มอาชีพ...

(๑) กลุ่มอาชีพหรือกลุ่มเกษตรกร เสนอคณะกรรมการหมู่บ้านให้รับรองว่าเป็นกลุ่มอาชีพหรือกลุ่มเกษตรกรที่มีภูมิลำเนาอยู่ในหมู่บ้านนั้นจริงและให้คณะกรรมการหมู่บ้านนำโครงการที่กลุ่มอาชีพหรือเกษตรกรเสนอมาผ่านเวทีประชาคมหมู่บ้านหรือเวทีชาวบ้านร่วมกันพิจารณา และหากมีกลุ่มอาชีพหรือกลุ่มเกษตรกรยื่นเสนอขอกู้เงินทุนมากกว่าหนึ่งกลุ่ม ให้พิจารณาจัดเรียงลำดับตามความสำคัญ ตามความจำเป็นและเหมาะสมของโครงการ ทั้งนี้ให้แล้วเสร็จภายในสิบห้าวันนับตั้งแต่วันที่ได้รับโครงการ

(๒) ให้คณะกรรมการหมู่บ้านนำโครงการที่ผ่านการพิจารณาจากเวทีประชาคมหมู่บ้านหรือเวทีชาวบ้านแล้วส่งให้คณะกรรมการบริหารองค์การบริหารส่วนตำบลหรือสภาตำบลพิจารณาดำเนินการตามข้อ ๑๗

ในกรณีที่โครงการใดเป็นไปตามระเบียบและอยู่ในอำนาจหน้าที่ที่คณะกรรมการบริหารเงินทุนตามโครงการเศรษฐกิจชุมชน สามารถพิจารณาอนุมัติได้ตามข้อ ๑๗ (๓) เมื่อพิจารณาแล้วให้แจ้งผลให้กลุ่มอาชีพหรือกลุ่มเกษตรกรที่

ได้รับอนุมัติให้มาทำสัญญาเพื่อดำเนินการต่อไป และแจ้งให้สภาองค์การบริหารส่วนตำบลและคณะกรรมการพัฒนาอำเภอทราบ ทั้งนี้ให้แล้วเสร็จภายในเจ็ดวันนับตั้งแต่วันที่ได้รับโครงการ

(๓) ให้คณะกรรมการพัฒนาอำเภอนำโครงการที่ได้รับจากคณะกรรมการบริหารเงินทุนตามโครงการเศรษฐกิจชุมชน มาดำเนินการตามอำนาจหน้าที่ ในข้อ ๑๖

ในกรณีที่โครงการใดเป็นไปตามระเบียบและอยู่ในอำนาจหน้าที่คณะกรรมการพัฒนาอำเภอสามารถพิจารณาอนุมัติได้ตามข้อ ๑๖ (๔) เมื่อพิจารณาแล้วให้แจ้งผลให้คณะกรรมการบริหารเงินทุนตามโครงการเศรษฐกิจชุมชนดำเนินการต่อไป และแจ้งให้คณะกรรมการพัฒนาจังหวัดทราบ ทั้งนี้ให้แล้วเสร็จภายในเจ็ดวันนับตั้งแต่วันที่ได้รับโครงการ

ในกรณีที่โครงการใดที่อยู่นอกเหนืออำนาจหน้าที่การอนุมัติของคณะกรรมการพัฒนาอำเภอ หรือเป็นโครงการที่ต้องขอผ่อนผันเงื่อนไขตามระเบียบนี้ ให้คณะกรรมการพัฒนาอำเภอพิจารณาแล้วรวบรวมโครงการพร้อมเสนอความเห็นให้คณะกรรมการพัฒนาจังหวัดพิจารณา ทั้งนี้ให้แล้วเสร็จภายในเจ็ดวันนับตั้งแต่วันที่ได้รับโครงการ

(๔) เมื่อคณะกรรมการพัฒนาจังหวัดได้รับโครงการแล้วให้พิจารณากลั่นกรองถึงเหตุผล ความจำเป็น ความเหมาะสม และความเป็นไปได้ของโครงการแล้ว แจ้งผลการพิจารณากลับไปตามลำดับโดยเร็ว ทั้งนี้ให้แล้วเสร็จภายในสิบห้าวันนับตั้งแต่วันที่ได้รับโครงการ

(๕) ในการขอรับการสนับสนุนงบประมาณโครงการจากเงินงบประมาณ เงินอุดหนุนจากรัฐบาล เงินบริจาคหรือเงินช่วยเหลืออื่น ๆ ที่ให้แก่โครงการเศรษฐกิจชุมชน เมื่อคณะกรรมการพัฒนาจังหวัดอนุมัติโครงการแล้วให้เสนอขอรับการสนับสนุนงบประมาณไปยังคณะกรรมการบริหารเงินทุนกลางหรือหน่วยงานเจ้าของงบประมาณนั้น แล้วแต่กรณี

/(๖) เมื่อคณะกรรมการ...

(๖) เมื่อคณะกรรมการพัฒนาจังหวัดได้รับแจ้งการหรือสนับสนุนงบประมาณตามข้อ (๕) แล้ว ให้คณะกรรมการพัฒนาจังหวัดแจ้งผลการอนุมัติกลับไปตามลำดับ

(๗) ให้นายกองค์กรปกครองส่วนท้องถิ่นแจ้งกลุ่มอาชีพหรือกลุ่มเกษตรกรที่เป็นเจ้าของโครงการที่ได้รับการอนุมัติให้กู้ยืมเงินทุน มาทำสัญญากู้ยืมเงินทุนกับนายกองค์กรปกครองส่วนท้องถิ่น เพื่อนำเงินไปดำเนินโครงการ ทั้งนี้ ให้แล้วเสร็จภายในเจ็ดวันนับตั้งแต่วันที่ได้รับการแจ้งอนุมัติโครงการตามแบบสัญญาท้ายระเบียบนี้

ตามระเบียบฯ ดังกล่าวทำให้ระยะเวลาการอนุมัติกู้ยืมเงินเศรษฐกิจชุมชน มีขั้นตอนเพิ่มขึ้น จึงขอแจ้งให้ที่ประชุมทราบเพื่อประชาสัมพันธ์ต่อไป

**ที่ประชุม** รับทราบ

**ประธานสภาฯ** เมื่อไม่มีสมาชิกสภา อบต. ท่านใดจะเสนอข้อคิดเห็นหรืออภิปรายแล้ว ขอนัดประชุมสภาองค์การบริหารส่วนตำบลขามสะแกแสง ครั้งต่อไป ในวันที 28 สิงหาคม ๒๕๕๘ เวลา 09.30 น. ณ อาคารศูนย์พัฒนาคุณภาพชีวิตและส่งเสริมอาชีพผู้สูงอายุ องค์การบริหารส่วนตำบลขามสะแกแสง การแต่งกายสวมเครื่องแบบสีกากีและขอขอบคุณทุกท่านที่เข้าร่วมประชุมในวันนี้และการประชุมเป็นไปด้วยความเรียบร้อย ขอปิดประชุม

ปิดประชุมเวลา 14.30 น.

**ผู้บันทึกรายงานการประชุม**

(ลงชื่อ) ชานนท์ กกสันเทียะ

(นายชานนท์ กกสันเทียะ)

เลขานุการสภา อบต. ขามสะแกแสง(ชั่วคราว)

14สิงหาคม 2558

**คณะกรรมการตรวจรายงานการประชุม**

1) (ลงชื่อ) ถนอมศักดิ์ สมานมิตร ประธานกรรมการ

(นายถนอมศักดิ์ สมานมิตร)

สมาชิกสภา อบต. หมู่ที่ 8

2) (ลงชื่อ) หม่าว อ่ำกลาง กรรมการ

(นายหม่าว อ่ำกลาง)

สมาชิกสภา อบต. หมู่ที่ 9

3) (ลงชื่อ) วิวัฒน์ มุ่งร่มกลาง กรรมการและเลขานุการ

(นายวิวัฒน์ มุ่งร่มกลาง)

สมาชิกสภา อบต.หมู่ที่ 15

(ลงชื่อ)

(นายปั่น ฝ่ายกลาง)

ประธานสภา